Opret en god og detaljeret boligannonce til udlejning af hus og lejlighed
-------------------------------------------------------------------------



Undgå for mange spørgsmål fra de boligsøgende ved at gøre din boligannonce så detaljeret som muligt. Fortæl om området, hvor boligen ligger, inventaret, opgangen, placering i forhold til solen mm.


Det er desuden en god idé at overveje, hvem dit lejemål kan være relevant for og derefter skrive annoncen med fokus på denne målgruppe. Er lejemålet perfekt for en børnefamilie, er de højst sandsynligt interesserede i at høre mere om, hvor den nærmeste børnehave eller skole ligger, og hvor de nemt kan handle deres dagligvarer. Er din målgruppe studerende, er det måske mere relevant for dem med afstand til uddannelsesinstitutioner, offentlig transport og bymidte.


